Tempulli i Durgës në Ramnagar

**Tempulli i Durgës në Ramnagar** (në gjuhën marathi: दुर्गा मंदिर) është i vendosur në Ramnagar të Varanasit (ose Banaras), ku ndodhej selia e mbretërve të Varanasit, që e ndërtuan atë. Mendohet se ai është ndërtuar 500 vjet më parë, në shekullin e XVI dhe tashmë është nën kontrollin e familjes mbretërore të Varanasit. Ky tempull i është kushtuar perëndeshës hindu Durga që konsiderohet si hyjnesha e Forcës dhe Fuqisë që qeverisë të gjithë botën. Tempulli ka një pellg të ndërtuar me gurë pranë tij. Tempulli i Durgës në Ramnagar vlerësohet për punimet e mrekullueshme të gurit, që janë një shembull mjeshtëror i artit të punimit të gurit në Indinë Veriore.
Përveç këtij tempulli brenda qytetit të Varanasit ndodhet një tempull tjetër i Durgës, Mandiri i Durgës, i ndërtuar në shekullin e XVIII pranë një ujëmbledhësi të njohur si *Durga Kund*.

## Struktura e tempullit 
 e Tempullit të Durgës në Ramnagar]]
Tempulli i Durgës është ndërtuar në stilin Nagara të Arkitekturës tempullore hindu, arkitektura tipike e tempujve të Indisë Veriore. Planimetria e tempullit është bazuar mbi një formë katrore, i vendosur në një kampus po ashtu katror. Ndërtesa kryesore e tempullit është ndërtuar mbi një platformë katrore dhe vetë torma e ndërtesës është gjithashtu katrore. Tempulli përmban dhoma, që përdoren për nevojat e stafit të tempullit dhe ndonjëherë për Yajna. 
Kampusi i tempullit është i gjelbër për shkak të pranisë së pemëve dhe bimëve. Në këtë kampus vizitorët mund të ecin përreth ndërtesës së tempullit kryesor. Kjo ecje është një ritual i zakonshëm në hinduizëm.
Tempulli ka një pellg të stërmadh katror (Pushkarni) përballë tij. Pellgu është i pajisur me shkallë guri në të gjitha anët dhe kulla vëzhgimi në çdo kënd. Në një anë të këtij pellgu ndodhet një tendë prej guri.
Punimet në gurë në muret e tempullit vënë gjithashtu në dukje format e tij katrore. Muret e tempullit kanë dizajne në formën e blloqeve katrore dhe shkrime zbukuruese.

## Legjenda e hyjneshës
Sipas legjendave puranike tregohet se si hyjnesha e mori emrin Durga. I dituri Agastya donte të dinte nga hyjnia Kartikeya sesi hyjnesha e mori emrin. Kartikeya tregoi, se dikur ishte një demon i quajtur Durgasur që kreu lutje intensive për mjaft vite të gjatë dhe arriti fuqi që asnjë njeri nuk mund ta mundëte. Për shkak të kësaj dhe bazuar te arroganca e madhe ai filloi të shqetësonte të gjithë njerëzit fetarë, dhe mori nën kontroll mjaft botë. Ai shkatërroi Gurukulë të ndryshëm (shkolla rezidenciale), Yagya Shala (vende ku kryheshin rituale Yagya/zjarri), burgosi krerë të ndryshëm fetarë si dhe Rishi Patna të ndryshme (gra asketikësh). Lumenjtë filluan të rridhnin në drejtimin e gabuar, të korrat filluan të jepnin lloje të ndryshme prodhimesh. Të gjithë hyjnitë qiellore dhe qeniet njerëzore iu afruan perëndisë Shiva dhe kërkuan të strehoeshin. Shiva kuptoi fuqitë e Durgasuras, veçanërisht se ky i fundit nuk mund të vritej nga një burr. Ai i sugjeroi Devit ta bënte këtë. Devi dërgoi emisarin e saj, Kalratri, bashkë me disa zonja për të paralajmëruar Durgasurën. Kalratri arriti vendbanimin e Durgasurës dhe ia përcolli mesazhin. Ajo i kërkoi atij që të mos i shqetësonte njerëzit fetarë, të rikthente tokën dhe gjërat e tjera të rrëmbyera dhe të shkonte diku tjetër, ndryshe hyjnesha Devi do ta vriste atë. Me arrogancë të madhe Durgasura i kërkoi luftëtarëve të tij të kapnin Kalratrin dhe ta burgosnin atë.
Kur luftëtarët iu afruan asaj, Kalratri nxori një ulërimë që prodhoi topa flake dhe mijëra luftëtarë u vranë. Kjo e nxehu më tepër Durgasurën, që urdhëroi më tepër luftëtarë për të luftuar atë. Kalratri fluturoi menjëherë në qiell, arriti vendbanimin e hyjneshës pranë maleve Vindhyachal dhe i tregoi të gjithë ngjarjen asaj. Shpejt Durgasura arriti në vendin ku qëndronte hyjnesha dhe nisi një betejë të ashpër. Gjatë procesit, Devi lëshoi të gjitha shaktit e saj që morën forma luftëtaresh të ndryshme me fuqi të jashtëzakonshme. Hyjnesha me fuqitë e saj të jashtëzakonshme, e vrau Durgasurën dhe të gjithë ndjekësit e tij. Pati një gëzim të madh në të gjithë botën dhe paqja me lumturinë u rikthyen përsëri. Rrëfenja është përshkruar me hollësi te Kashi Khanda.
Të gjitha hyjnitë qiellore dhe të tjerët mësuan për këtë dhe e lavdëruan hyjneshën duke recituar Vajra Panchakamin. Hyjnesha u kënaq dhe mori emrin Durga Devi (për shkak të vrasjes së Durgasurës). 

## Galeri pamjesh 

Image:Corner View of Old Durga Temple of Banaras.jpg|Pamje këndore
File:Older Durga Temple - Banaras.jpg|Pamje e Shikharës
Image:Front of old Durga Temple of Banaras.jpg|Pamje ballore
Image:Wall stone works of old Durga Temple of Banaras 2.jpg|Skalitje në muret e tempullit
Image:Wall stone works of old Durga Temple of Banaras.jpg|Skalitje në muret e tempullit
Image:Stone Work of Older Durga Temple of Banaras.jpg|Skalitje në muret e tempullit
Image:Elefant wall work of old Durga Temple of Banaras.jpg|Elefant i skalitur në murin e tempullit
Image:Yagya at Old Durga Mandir of Banaras 2.jpg|Yajna në tempull
Image:Side view of Old Durga Temple of Banaras.JPG|Pamje anësore

## Shiko edhe 
* Varanasi
* Mandiri i Durgës në Varanasi
* Tempujt hindu në Varanasi
* Tempulli Kashi Vishwanath

## Referime 
## Lidhje të jashtme 
*Location of the temple in Wikimapia
*Official government website of Varanasi
*Travel information of Varanasi